CELEX: 32013D0055
Language: lv
Date: 2013-01-22 00:00:00
Title: 2013/55/ES: Padomes Īstenošanas lēmums ( 2013. gada 22. janvāris ), ar kuru groza Īstenošanas lēmumu 2009/1008/ES, ar ko Latvijas Republikai atļauj turpināt piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu

25.1.2013   
            
            
               LV
            
            
               Eiropas Savienības Oficiālais Vēstnesis
            
            
               L 22/16
            
         PADOMES ĪSTENOŠANAS LĒMUMS
   (2013. gada 22. janvāris),
   ar kuru groza Īstenošanas lēmumu 2009/1008/ES, ar ko Latvijas Republikai atļauj turpināt piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu
   (2013/55/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību,
   ņemot vērā Padomes Direktīvu 2006/112/EK (2006. gada 28. novembris) par kopējo pievienotās vērtības nodokļa sistēmu (1) un jo īpaši tās 395. panta 1. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Ar vēstuli, kas Komisijas Ģenerālsekretariātā reģistrēta 2012. gada 20. aprīlī, Latvija lūdza atļauju turpināt piemērot pasākumu, atkāpjotiesno Direktīvas 2006/112/EK noteikumiem, kuros noteikta par PVN nomaksu nodokļu iestādēm atbildīgā persona.
            
         
               (2)
            
            
               Saskaņā ar Direktīvas 2006/112/EK 395. panta 2. punkta otro daļu Komisija ar 2012. gada 30. jūlija un 31. jūlija vēstulēm informēja pārējās dalībvalstis par Latvijas lūgumu. Ar 2012. gada 2. augusta vēstuli Komisija paziņoja Latvijai, ka tās rīcībā ir visa informācija, ko tā uzskata par vajadzīgu, lai izvērtētu pieprasījumu.
            
         
               (3)
            
            
               Latvijas kokmateriālu tirgū dominē mazie vietējie uzņēmumi un individuālie piegādātāji. Tirgus raksturs un iesaistīto uzņēmumu rīcība ir izraisījuši krāpšanos ar nodokļiem, ko nodokļu iestādēm ir bijis grūti kontrolēt. Lai apkarotu šo krāpšanos, Latvijas PVN tiesību aktos tika iekļauts īpašs noteikums, ka kokmateriālu darījumos par nodokļa nomaksu atbild tas nodokļa maksātājs, kuram veikta ar nodokli apliekamo preču vai pakalpojumu piegāde. Šis noteikums ir atkāpe no Direktīvas 2006/112/EK 193. panta, kurā paredzēts, ka iekšējā sistēmā parasti par PVN nomaksu atbild nodokļa maksātājs, kurš piegādā preces vai sniedz pakalpojumus.
            
         
               (4)
            
            
               Tiesiskā un faktiskā situācija, kas attaisnoja atkāpes pasākuma piemērošanu saskaņā ar Padomes Īstenošanas lēmumu 2009/1008/ES (2009. gada 7. decembris), ar ko Latvijas Republikai atļauj turpināt piemērot pasākumu, atkāpjoties no 193. panta Direktīvā 2006/112/EK par kopējo pievienotās vērtības nodokļa sistēmu (2), nav mainījusies un turpina pastāvēt. Pamatojoties uz Latvijas sniegto informāciju, šķiet, ka PVN krāpšanas riska līmenis šajā nozarē joprojām ir augsts. Tādēļ būtu jāatļauj Latvijai piemērot atkāpes pasākumu turpmākā ierobežotā laikposmā.
            
         
               (5)
            
            
               Ja Latvija apsvērtu jaunu atkāpes pasākuma pagarinājumu pēc 2015. gada, tai būtu līdz 2015. gada 31. martam jāiesniedz Komisijai ziņojums par pasākuma piemērošanu kopā ar tās pieprasījumu pēc pagarinājuma.
            
         
               (6)
            
            
               Atkāpei nebūs negatīvas ietekmes uz Savienības pašu resursiem, ko veido PVN.
            
         
               (7)
            
            
               Tādēļ attiecīgi būtu jāgroza Īstenošanas lēmums 2009/1008/ES,
            
         IR PIEŅĒMUSI ŠO LĒMUMU.
   1. pants
   Ar šo Īstenošanas lēmumu 2009/1008/ES groza šādi:
   
               1)
            
            
               lēmuma 2. pantā vārdus “līdz 2012. gada 31. decembrim” aizstāj ar “līdz 2015. gada 31. decembrim”;
            
         
               2)
            
            
               iekļauj šādu pantu:
               “2.a pants
               Jebkuru pieprasījumu pagarināt šajā lēmumā paredzēto pasākumu iesniedz Komisijai līdz 2015. gada 31. martam un tam pievieno ziņojumu par minētā pasākuma piemērošanu.”
            
         2. pants
   Šis lēmums stājas spēkā tā paziņošanas dienā.
   To piemēro no 2013. gada 1. janvāra.
   3. pants
   Šis lēmums ir adresēts Latvijas Republikai.
   
      Briselē, 2013. gada 22. janvārī
      
         
            Padomes vārdā –
         
            priekšsēdētājs
         
         M. NOONAN
      
   
   
      (1)  OV L 347, 11.12.2006., 1. lpp.
   
      (2)  OV L 347, 24.12.2009., 30. lpp.